A BIZOTTSÁG 1406/2004/EK RENDELETE
(2004. augusztus 2.)
egyes közvetlen támogatásokra vonatkozó átváltási árfolyamok megállapításáról, amelyekre a vonatkozó meghatározó ügyleti tény időpontja 2004. július 1.
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az euró bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletre (1),
tekintettel az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendeletre (2) és különösen annak 4. cikke (3) bekezdésének második mondatára,
mivel:
(1)
A 2808/98/EK bizottsági rendelet 4. cikke (1) bekezdésének értelmében a hektáronkénti támogatás esetében az árfolyamra vonatkozó meghatározó ügyleti tény annak a gazdasági évnek a kezdete, amelyre a támogatást megítélték. Ennél fogva, az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK tanácsi rendeletben (3) a szántóföldi növényekre meghatározott területalapú támogatás esetében, az egyes nagymagvú hüvelyesekre vonatkozó különleges intézkedésekről szóló, 1996. július 30-i 1577/96/EK tanácsi rendeletben a nagymagvú hüvelyesekre vonatkozó támogatás esetében (4), valamint a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet (5) IV. Cím 1., 2., és 7. fejezetében a durumbúzára megállapított különleges támogatás, a fehérjenövényekre megállapított támogatás, valamint a tejtermékekre megállapított támogatás esetében az árfolyamra vonatkozó meghatározó ügyleti tény időpontja 2004. július 1.
(2)
A 2808/98/EK rendelet 4. cikkének (3) bekezdése értelmében a hektáronkénti támogatás esetében alkalmazandó átváltási árfolyam az ügyleti tényt megelőző hónap folyamán alkalmazott árfolyamok időarányosan számított átlaga.
(3)
A komlóágazatban használt mezőgazdasági átváltási árfolyamra vonatkozó meghatározó ügyleti tényről szóló, 1993. június 30-i 1793/93/EGK bizottsági rendelet (6), 1. cikke előírja, hogy a komló piacának közös szervezéséről szóló, 1971. július 26-i 1696/71/EGK rendelet (7), 12. cikkében előírt támogatás céljára alkalmazandó mezőgazdasági átváltási árfolyam a termelői támogatás összegét rögzítő tanácsi rendelet hatálybalépési évének július 1-jét megelőző hónapban alkalmazott árfolyamok időarányosan számított átlaga.
(4)
Ennél fogva helyénvaló az említett támogatások céljára alkalmazandó átváltási árfolyamok meghatározása a 2004. június hónapban alkalmazott árfolyamok időarányosan számított átlagának megfelelően,
ELFOGADTA EZT A RENDELETET:
1. cikk
A következő támogatásokra, amelyekre vonatkozóan a meghatározó ügyleti tény időpontja 2004. július 1., az e rendelet mellékletben szereplő átváltási árfolyamok alkalmazandók:
a)
az 1251/1999/EK rendeletben a szántóföldi növényekre megállapított területalapú támogatás;
b)
az 1577/96/EK rendeletben a nagymagvú hüvelyesekre megállapított támogatás;
c)
az 1782/2003/EK rendelet IV. cím 1. fejezetében a durumbúza minőségére megállapított különleges támogatás;
d)
az 1782/2003/EK rendelet IV. cím 2. fejezetében a fehérjenövényekre megállapított támogatás;
e)
az 1782/2003/EK rendelet IV. cím 7. fejezetében a tejtermékekre megállapított támogatás és kiegészítő kifizetések;
f)
az 1696/71/EGK rendelet 12. cikkében a komlóra megállapított támogatás.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 2-án.